DOREEN VIRTUE
&
ROBERT REEVES

VIRÁGTERÁPIA

ÉDESVÍZ KIADÓ
BUDAPEST

A fordítás az alábbi kiadás alapján készült:

Doreen Virtue and Robert Reeves / Flower Therapy

Hay House Inc., USA, 2012

A Hay House-rádió a www.hayhouseradio.com internetes oldalon
érhető el.

Fordította

Szabó Zsuzsanna

Szerkesztette

Molnár Eszter

Copyright © Doreen Virtue and Robert Reeves, 2012

Hungarian translation © Szabó Zsuzsanna, 2013

Hungarian edition © Neemtree Corporation AG, 2015

Cover design Christy Salinas

Front-cover photo Joolz Perry

www.joolzperry.com

Interior design Tricia Breidenthal

Photo of Doreen www.photographybycheryl.com

Photo of Robert Corina Reeves

Minden jog fenntartva. A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

A könyvben olvasható információk csupán tájékoztató jellegűek, nem pótolják egyetlen egészségügyi probléma diagnózisát, kezelését sem. Nem helyettesíthetik a képzett egészségügyi szakemberrel folytatott konzultációt. E könyv tartalma csupán segítséget nyújt egy egészségügyi szakember által előírt ésszerű és felelős kezelési programhoz. A szerző és a kiadó semmiféle felelősséget nem vállal a könyv tartalmának félreértelmezéséért vagy téves alkalmazásáért.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Melher Viktor

Borítót készítette Édesvíz Kiadó Kft.

Elektronikus változat: Békyné Kiss Adrien

ISBN 978-963-529-201-1 (epub)

ISBN 978-963-529-496-1 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az e-book kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

BEVEZETÉS

Mi az a virágterápia?

A természet egyik legcsodálatosabb ajándéka a virágok gyógyító hatása. A virágok különböző „személyiséggel” rendelkeznek, amelyek hozzájárulnak fizikai és érzelmi kiegyensúlyozottságunkhoz. A virágok Isten ajándékai, mennyei gyógyító erejük van. A virágterápia nem más, mint a különböző virágok felhasználása – megjelenésük, illatuk, eszenciájuk, színük és energiaszintjük figyelembevételével – különböző igényekre és célokra.

A virágterápia során szorosan együttműködünk a természettel – beleértve a tündéreket és az angyalokat is. A tündérek csodálatos segítőtársaink, segítenek valóra váltani szívünk vágyát. A virágterápia során automatikusan kapcsolatba kerülünk energiájukkal. Mivel a virágok adnak otthont ezeknek a lényeknek, kitérünk majd arra is, hogyan lehet vadvirágokat szedni úgy, hogy ne bolygassuk meg az energiákat.

Én (Doreen) már számos könyvet írtam tündérekről és angyalokról. Ebben a könyvemben megismerheted az egyes virágokhoz tartozó angyalokat. Az angyalok szerető barátaink, akik életünk minden területén éppúgy jelen vannak, mint az egész bolygón. Örömmel szemlélik, amikor a természettel együttműködve használjuk Isten gyógyító ajándékait.

*

A virágterápia a természetgyógyászathoz hasonlóan, amely az én (Robert) szakterületem, a természet gyógyító erején alapul. Mint a természetgyógyászatban a gyógynövények, a virágok szintén rendkívül hatásos gyógyító erővel rendelkeznek.

Mivel a virágok illata és színe az energetikai birodalomhoz tartozik, a virágterápia metafizikai síkon is hat. Elmélyítheti spirituális élményeinket, és fokozhatja médiumi képességeinket, aminek érdekében virágterápiával végezhető jóslásokat is ismertetünk a könyv oldalain. Ezek iránymutatást biztosíthatnak neked, szeretteidnek és ügyfeleidnek egyaránt.

A könyvben megmutatjuk, hogyan dolgozhatsz a virágok energiájával. Leülhetsz egy bizonyos virág mellé, vehetsz egy virágszirmokkal tarkított fürdőt, máskor pedig elég, ha egyszerűen az igényeidnek megfelelő virágról készített fényképet nézegetsz. Megtudhatod, hogyan kell biztonságosan és hatékonyan virágeszenciát készíteni, és hogyan kell azt használni. A könyv nagy részét egy-egy összefoglaló képezi, amelyekben a közismert virágokat és gyógyító tulajdonságaikat soroljuk fel.

A virágterápia jótékony hatásában bárki részesülhet. Bízunk benne, hogy a könyv elnyeri tetszésed, és gyógyító kézikönyvként fogod használni. Akár a saját kertedben nevelgetett virágokkal dolgozol, akár a virágboltban vásárolsz egy bizonyos betegség ellen virágokat, azok érzelmi, fizikai és spirituális szépséggel töltik meg az életed.

Doreen Virtue és Robert Reeves

1. FEJEZET

SEGÍTŐTÁRSAINK A VIRÁGTERÁPIÁBAN

Az angyalok és tündérek mindenhol jelen vannak a természetben. Ahogy az ősi szent szöveg, a Talmud is mondja: „Isten minden fűszál mellé állít egy angyalt, hogy növekedését vigyázza.” A tündérekre gondolhatunk úgy is, mint a természet miniatűr angyalaira. Amint belépsz a virágterápia birodalmába, és ráhangolódsz az angyalokra és tündérekre, spirituális képességeid soha nem látott ütemben indulnak fejlődésnek. Az angyalok és tündérek mindannyian a természet szolgálatában állnak, ezért ha céljaid eléréséhez kéred a segítségüket, eredményeid minden álmodat felülmúlják majd.

Tündérek és virágok

Ha mély gyógyító és spirituális szinten működsz együtt a természettel, ráhangolódsz a tündérek energiájára. Ezek a lények valóban léteznek. Ott élnek a virágágyásodban éppúgy, mint a virágboltban vásárolt csokorban. Nagyon is valóságos lények, és mindig körülvesznek, amikor a természettel együttműködsz.

Gondolj csak a gondtalan gyerekekre, akik élvezik a saját társaságukat, és képesek mindenen jót kacagni. Ezt tartogatják neked a tündérek. Arra bátorítanak, hogy játssz, és kerülj szorosabb kapcsolatba a természettel – menj el sétálni, ülj ki a parkba vagy kertészkedj. Akármilyen módon dolgozol együtt a természettel, a tündérek boldogan segítenek. Emellett mindennap szakíts időt arra, hogy egy jót nevess a barátaiddal vagy családtagjaiddal. A nevetés öröme növeli a rezgésszintedet. Csodálatos érzés!

A szájhagyomány gyakran rossz hírét kelti a tündéreknek. Rá se hederíts! Szerető fénylények ők, akik segíteni akarnak neked. Ők viselik gondját a bolygónak. Ha látják, hogy szíveden viseled a természet sorsát, azonnal körülötted kezdenek legyeskedni.

A tündérek éteri lények, más fénylényekkel ellentétben azonban erősen kapcsolódnak a föld energiájához. Ez az egyensúly segíti őket abban, hogy játsszanak, segítsenek a földdel kapcsolatos problémák esetén, és minden álmodat valóra váltsák. Kérd meg a tündéreket, hogy segítsenek neked és családodnak. Bármit kérsz is tőlük, az nagyon hamar teljesül. A tündérek képesek felgyorsítani a megnyilvánulás folyamatát, és valóra váltani vágyaidat.

Amikor kapcsolatba lépsz a természettel és a tündérekkel, néhány érdekes, „megmagyarázhatatlan” esemény tanúja leszel. Lehet, hogy miközben egy virágot vagy csak egyszerűen a kertedet nézed, hirtelen kis fénypontok jelennek meg látótered szélén. Odafordulsz, de nem látsz ott semmit. Ne gondold, hogy csak a képzeleted játszik veled. Ez a jelenség nagyon is valóságos tündérek jelenlétére utal. A természetben energiatested is ráhangolódik a környezet finom rezgéseire, így könnyedén észlelheted a tündérek jelenlétét. Ha úgy érzed, mintha gyerekek csicsergését hallanád közvetlen közelről, az azt jelenti, hogy a közeledben lévő tündérek játszani szeretnének veled, és azt szeretnék, hogy mosolyogj. Ha repülő rovarokat látsz, például pillangókat vagy katicabogarakat, ez is azt jelzi, hogy a tündérek szeretnének együttműködni veled.

A tündérek a virágok és a növényi birodalom őrzői. Ők vigyáznak minden növényre, palántára, fára és cserjére, biztosítják, hogy úgy növekedjenek és fejlődjenek, ahogyan azt a természet megálmodta. Gyógyító energiájukat latba vetve varázsolják a virágokat elevenné és egészségessé.

Meditáció közben találkozni fogsz olyan tündérekkel, akik apró varázspálcával a kezükben virágbimbókat és új hajtásokat fakasztanak. Gyógyító és szeretetteljes energiával töltik fel a virágokat, hogy növekedjenek és virágba boruljanak, és ezek a gyógyító energiák a te javadat is szolgálják. A tündérek készítik fel kertedet az évszakok váltakozására. Megváltoztatják a levelek színét, és megerősítik a növényeket az időjárás okozta változásokra.

A tündérek vigyáznak kertedre és növényeidre, amíg távol vagy. Csak meg kell kérned rá őket. Bizonyára veled is előfordult már, hogy sok elfoglaltságod közepette kissé elhanyagoltad a kertedet. Ilyen esetben gyorsan hívd a tündéreket, és kérd meg őket, hogy gondoskodjanak növényeidről. Boldogan segítenek, amíg újra lesz időd a kertészkedésre. Amikor nincs időm locsolni (Robert), biztos, hogy elered az eső. Csodával határos módon beborul az ég, és már jön is egy jó kis zápor. Így sem időt, sem energiát nem kell fektetnem az öntözésbe. Ha legközelebb magára kell hagynod a kertet, hívd a tündéreket. Ők gondosan vigyáznak majd virágaidra, amíg hazatérsz.

Íme, egy egyszerű (általános) ima:

Ima a tündérekhez

Kedves Tündérek, kérlek, vezessetek munkám során a gyógyító virágokkal. Szeretném a legtökéletesebb virágot kiválasztani, amelyre most a legnagyobb szükségem van, kérlek, segítsetek ebben. Kérlek, öleljetek körül energiátokkal, és emlékeztessetek, milyen fontos játszani. Mindezért a legmélyebb tisztelettel és hálával adózom nektek. Azért imádkozom, hogy segítségetekkel szerető növényeiteket egészséges és boldog állapotban tarthassam.

Angyalok és virágok

Míg a tündérek a természet, az angyalok Isten hírnökei. Az angyalok azonban kapcsolatban állnak a földdel, hiszen mindenhol jelen vannak. Isten képmására teremtették őket isteni energiából. Isten része mindennek, amit ismerünk, ezért az angyalok is, akik csodálatos, tiszta energiák, akikkel együttműködhetünk. Ha a mindennapjaidba bevonod az angyalokat, számos áldásban lehet részed.

Az angyalok boldogan segítenek mindenben. Érdemes igénybe venni segítségüket a virágokkal való munka során is. Tiszta szeretetből és fényből állnak, ezért az együttműködés felemelő élmény lesz számodra. Amikor összekapcsolod az angyalok segítségét a virágterápiával, tiszta, gyógyító energiát hozol létre.

Amikor már egy ideje gyakorlod a virágterápiát, látni fogod, hogy minden egyes virágnak más és más energiája van. Ezek az energiák bizonyos arkangyali energiákhoz is hasonlók, ezért a könyv második részében található virágbibliában felsoroltuk az egyes virágokhoz köthető arkangyalokat is. Minden arkangyal aurája más és más színű. Intuíciód alapján színük szerint is összepárosíthatod a virágokat és az arkangyalokat, bár ebben a könyvben más módszert alkalmaztunk. (További információ az arkangyalokról és auraszínükről lásd Archangels 101.)

Virágok és csakrák

A csakrák az emberi testben található energiaközpontok, valójában több száz vagy akár ezer kis csakráról beszélhetünk. A hét fő csakra a gerinc mentén, a test középvonalán helyezkedik el. A virágok rezgése rezonál a csakrákéval, ezért felhasználhatjuk a csakrák kiegyenlítésére, illetve a blokkok oldására. A könyv harmadik részében található táblázatok alapján könnyen meghatározhatod, hogy jelenlegi élethelyzetedben melyik csakrádat és milyen virággal tudod kezelni. A csakrák tisztításáról a harmadik fejezetben is találsz információt.

Túl egyszerű lenne a csakrákat és a virágokat színük szerint párosítani. Ezért ahelyett, hogy minden lila virágot a koronacsakrához, és minden kék virágot a harmadikszem-csakrához rendelnénk, rezgéstartamuk és üzenetük szerint párosítottunk őket. Ha valamelyik virágot nem ismered, akkor színe szerint rendeld hozzá a megfelelő csakrához. A számodra legideálisabb gyógyító módszer kiválasztásánál mindig hagyatkozz a megérzéseidre.

2. FEJEZET

GYÓGYÍTÓ VIRÁGOK GYŰJTÉSE ÉS GONDOZÁSA

A virágok az isteni és angyali szeretet fizikai megnyilvánulásai. Amikor az angyalokat a virágokról kérdeztük, ezt a választ kaptuk: „A virágok a Teremtő csodálatos ajándékai, amelyek szükség esetén segítenek. Segítenek begyógyítani mély érzelmi sebeket, és elengedni egészségtelen szokásokat. Ha bízol belső hangodban és az isteni iránymutatásban, semmi baj nem érhet.” A természet azért van, hogy segítsen, csak nyisd ki és tedd befogadóvá szívedet.

A virágok kiválasztását végezhetjük úgy is, ahogy zöldséget vásárolunk. Hallgass a megérzéseidre, és azt válaszd, amelyikhez a szíved húz. „Tökéletes virág” nem létezik. Minden virág egyedi és megismételhetetlen, akárcsak a hópelyhek, amelyek között soha nincs két egyforma. Sose feledd, hogy minden virág különbözik egy kicsit a másiktól. Bár a szupermarketekben találunk látszólag majdnem egyforma almákat és narancsokat, ezeket speciális eljárással termesztették, hogy egyformának tűnjenek. A nem szabványos méretű és alakú gyümölcsök nem kerülhetnek a polcokra. Ha azonban megnézed a biotermesztésből származó gyümölcsöket, láthatod, hogy mindegyik más és más. Az egyik kicsit ütődött vagy karcos, míg a másik nem olyan élénk színű vagy kevésbé fényes.

Ettől függetlenül mindegyik gyümölcs energiája ugyanolyan. (Valójában a kevésbé tökéletes, ám természetes biogyümölcsök sokkal magasabb tápértékűek!) Ugyanez igaz a virágokra is.

A virágok gyűjtése során nem kell arra törekedni, hogy megtaláld a „tökéletes” színű, formájú vagy sziromszámú virágot. Inkább olyat keress, amelynek a rezgése rezonál az általad vágyott rezgéssel. Lapozd át a második részt, és keresd meg az aktuális céljaidnak legmegfelelőbb virágot, és amikor virágot szedsz, figyeld meg, melyik kelti fel a figyelmedet.

Előfordulhat, hogy olyan virágot találsz, amelyik nem hasonlít a könyvben ismertetettekre. A virágok a legkülönfélébb formában és méretben fordulnak elő akár ugyanazon növényen is. Lehet, hogy találsz egy olyan virágot, amely megérinti a szíved, de amikor tüzetesebben szemügyre veszed, azt látod, hogy a szirmai tépettek, vagy túl kicsik. Téged mégis ez a virág nyűgözött le. Ilyen esetekben mindig hallgass a megérzéseidre és a belső iránymutatásra, s válaszd ezt a kevésbé szabályos virágot, mert számodra pont ez lesz a tökéletes, a kirakós hiányzó darabja, amelyet kerestél.

Vadvirágok

A vadvirágok gyűjtése csodálatos, szinte terápiás élmény lehet. Mielőtt azonban egy parkban vagy természetvédelmi területen elkezdenél virágot szedni, nézz utána a helyi rendelkezéseknek. Mi a virágok gyógyító erejét szeretnénk kiaknázni, nem kell ezért bajba keveredni! Nehogy épp egy védett fajt tépj le véletlenül!

Emlékezz, hogy nem kell leszedned egy virágot ahhoz, hogy élvezhesd a természet gyógyító energiáját. Ülj le vagy egyszerűen csak állj mellé, és szívd magadba varázslatos tulajdonságait, amelyeket megoszt veled. Akár le is fényképezheted, így otthonod nyugalmában bármikor dolgozhatsz majd vele.

Fontos tudatosítani, hogy egy virág vagy növény éppolyan élőlény, mint te. Bámulatos életereje tiszteletet és hálát érdemel. Ha virágot szedsz, érdemes egy kis szertartást végezni közben. Ezzel jelzed a virágnak, hogy le fogod szedni, így a folyamatot sokkal gyengédebbnek, békésebbnek és szeretetteljesebbnek fogja érezni. Így nem zavarod meg a tündéreket sem, sőt, megerősíted kapcsolatotokat, mert látni fogják, mennyire szíveden viseled a természet sorsát. A tündérek rendkívül megértők. Ha nem tudod eldönteni, melyik virágot válaszd a szertartáshoz, dönts gyorsan – az isteni időzítés iránymutatást ad majd.

Ha előre megtervezed a szertartást, isteni nyugalom árad szét benned. Éld át és élvezd ezt az érzést. A szertartás során szeretetet adsz, és kifejezed háládat a növényért és a virágért. Ezáltal még lenyűgözőbb eredményeket érhetsz el a virágterápiával, még gyorsabb gyógyulás és megnyilvánulás lesz a jutalmad.

Mi a következő szertartást használjuk és javasoljuk:

Virágszedő szertartás

Amire szükséged lesz:

Egy jelenleg virágzó növény. Lehet cserepes vagy szabadföldi egyaránt.

30 cm hosszú, fehér szalag.

Tiszta, éles olló vagy metszőolló, amellyel gyorsan és szépen tudsz vágni.

Egy kis gyümölcs vagy gyümölcslé – ajándékként a növénynek és a tündéreknek.

Kosár vagy papírzacskó, amelyben hazaviszed a virágot.

A szertartás előtti este kérj álmodban további iránymutatást. Miután felébredtél, a megtisztulásra koncentrálva zuhanyozz le vagy fürödj meg. Tisztítsd meg fizikai és energiatestedet egyaránt. Akkor állsz készen a következő lépésre, ha már tisztának és frissnek érzed magad.

VIRÁGBIBLIA

Ebben a virágbibliában 88 virágterápiára használható virág részletes leírását találod. Lássuk, milyen információkat találsz az egyes virágokról.

Kép

Minden virágról találsz egy képet a könyvben. Használhatod önmagában gyógyításra, ilyenkor nincs más dolgod, mint leülni és gyönyörködni benne. Érezni fogod, hogy a gyógyító energia a könyv oldalairól a testedbe áramlik. Minden egyes kép magában hordozza a rajta lévő virág jellemző rezgését.

Leírás

A virág legismertebb neveit tartalmazó főcím alatt a következő információkat találod:

További nevei: Ha a virágnak több ismert neve is van, azokat itt gyűjtöttük csokorba.

Latin neve: A virág rendszertani besorolását mutatja. Amennyiben a latin név után az „spp.” rövidítés szerepel, akkor a leírás több fajra utal.

Gyakori változatai: Amikor egy virágcsalád több fajára utalunk, a leggyakoribbakat soroljuk fel.

Energetikai tulajdonságai: Ezek a virág energetikai és gyógyító tulajdonságai.

Kapcsolódó arkangyalok: Itt soroljuk fel a virág rezgéséhez kapcsolódó arkangyalokat.

Kapcsolódó csakrák: Ezek a csakrák köthetők a virág rezgéséhez.

Gyógyító hatás: Itt soroljuk fel, milyen gyógyításra használható a virág. Egyes virágoknál konkrét gyógyítási tanácsokat is találsz.

A virág üzenete: Ez az üzenet a virágtól származik. Úgy olvasd, mintha közvetlenül neked mondaná. Lehet, hogy megadja a választ kérdésedre.

Afrikai ibolya

További neve: Fokföldi ibolya.

Latin neve: Saintpaulia spp.

Energetikai tulajdonságai: Tisztítás, helyiségek tisztítása, rezgésszint emelése.

Kapcsolódó arkangyalok: Chamuel, Metatron, Mihály, Rafael.

Kapcsolódó csakrák: Harmadik szem és koronacsakra.

Gyógyító hatás: Az afrikai ibolya a gyógyítók kedvence, mert kitűnően megtisztít minden teret a megrekedt, súlyos energiáktól. De nemcsak tértisztításra (lakás vagy iroda tisztítására) használható, hanem a fizikai test tisztítására is. Tedd az éjjeliszekrényedre, hogy amíg alszol, gyengéden tisztítson meg minden negatív rezgéstől. A megrekedt energiákat a következő módszerrel is kitisztíthatod. Tegyél egy vagy több afrikai ibolyát a helyiségbe, és mondd a következőket: „Gyógyító virág, kérlek, távolíts el minden megrekedt energiát, emeld meg a helyiség/test rezgésszintjét. Segíts visszalépni a szeretet és fény állapotába. Köszönöm.”

Az afrikai ibolya akkor érzi jól magát, ha hetente legalább egyszer hagyod szűrt napfényben sütkérezni.

Az afrikai ibolya üzenete: „Eltakarítom a régit, és életet adok az újnak. Ez a folyamat már régen esedékes. Engedd, hogy segítsek a gyógyulásban, és kitakarítsam a régi, megrekedt, negatív energiákat. Képes vagyok megemelni az alacsony rezgést testedben és otthonodban, amelyek így a béke és szeretet állapotába kerülnek. Érezni fogod ezt a finom, de határozott változást. Biztos vagyok benne, hogy élvezni fogod a hatását.”

Almavirág

Latin neve: Malus spp.

Energetikai tulajdonságai: Bizalom, feladatok végrehajtása, iránymutatás követése, új ötletek meghallgatása, ötletek megosztása a világgal.

Kapcsolódó arkangyal: Gábriel.

Kapcsolódó csakrák: Gyökércsakra, szakrális csakra.

Gyógyító hatás: Az almavirág megerősít, hogy jó úton jársz, és arra ösztönöz, hogy folytasd utadat. Ha új ötleted támad, vagy irányt szeretnél változtatni, az almavirág zöld utat ad neked. Mindent összegyűjt, amire csak szükséged lehet ötleted megvalósításához. Fő rezgése a bizalomhoz kötődik. Arra kér, higgy a kapott iránymutatásban. Hamarosan megoszthatod ötletedet a világgal. Gratulálok!

Az almavirág üzenete: „Higgy nem mindennapi, isteni vagy angyali sugallatra született ötletedben. Azért vagyok itt, hogy megerősítselek ebben, és biztosítsalak, jól döntöttél. Támogatni foglak az ötlet megvalósítása során. Kérlek, légy türelmes, beletelhet egy kis időbe, amíg látni fogod az első eredményeket. Bevonzom életedbe a megvalósításhoz szükséges eszközöket, embereket és pénzt. Kész vagy áttörni a korlátaidat, ahogy a madárfiókák is megrepesztik a tojás héját, és kikelnek. Mutasd meg a világnak nagyszerű ötletedet!”

DOREEN VIRTUE

Gyógyítás angyalokkal

Kérd az angyalok segítségét életed minden területén!

216 oldal
Keresd a weboldalunkon!
www.edesviz.hu

E-könyv
formátumban is kapható!

Kérd az angyalok segítségét életed minden területén! „Az angyalok rendkívüli gyógyító erővel bírnak. Ha együttműködsz velük, felgyorsíthatod gyógyításuk hatását. Minél többször hívjuk be az angyalokat életünkbe, az annál hamarabb tükrözi vissza a mennyország ragyogását.”

A könyvben felfedezheted a természet angyalainak varázslatos világát. Láthatod, hogyan segítenek meggyógyítani háziállataidat, a világot és téged is. Önbizalmad növelése érdekében a könyv végén angyali megerősítéseket is találsz. Az egyes fejezetekben olvasható imák segítenek, hogy megtaláld lelki társad, feloldj gyermekkori traumákat, és elengedd a gyász érzését.

DOREEN VIRTUE

Az angyalterápia kézikönyve

288 oldal
Keresd a weboldalunkon!
www.edesviz.hu

E-könyv
formátumban is kapható!

Doreen Virtue 1997 óta tart rendszeresen Angyalterápia® kurzusokat, amelyeken ezreknek tanítja meg az angyalok és arkangyalok segítségével végezhető spirituális gyógyítás és jóslás művészetét. A szemináriumain tanított eszközöket, szakmai fogásokat és gyakorlatokat gyűjtötte most össze ebben a számos részletre kiterjedő kézikönyvben. Akár gyakorlott spirituális gyógyító vagy, akár a veled született spirituális képességeidet szeretnéd továbbfejleszteni, ez a mű alapvető tudásforrás, amelyhez újra és újra visszatérhetsz.

DOREEN VIRTUE

Szüntelen éhség

Az ételek utáni sóvárgás jelentése és leküzdése

336 oldal
Keresd a weboldalunkon!
www.edesviz.hu

Doreen könyvében segít nekünk, hogy ráeszméljünk, hogy a különféle diéták, porok és pirulák igyekeznek megölni az étvágyat. Ez a megközelítés azonban hosszú távon nem működik. Ehelyett az étvágyunk gyógyítására van szükség egyfajta belső megközelítés segítségével. E könyv lapjain pontosan ezt a megközelítési módot ismerhetjük meg, és megtanulhatjuk értelmezni saját sóvárgásainkat. A könyvben található kérdőív segítségével kideríthetjük, milyen típusú érzelmi evők vagyunk, majd utánanézhetünk az egyes ételtípusok mögött húzódó jelentéseknek, hogy elemezhessük – és csökkenthessük – étvágyunkat.

DOREEN VIRTUE

Angyali számok

Mit üzennek az angyalok az életünkben előforduló számok által?

192 oldal
Keresd a weboldalunkon!
www.edesviz.hu

Az angyalaid egyrészt a gondolataidon, az érzéseiden, a szavaidon és a képzeleteden keresztül tudnak vezetni. Másrészt jeleken keresztül, így például nagyon kedvelik a számjegyeket és a számsorokat. Ezek sokszor egy-egy irányítószám, telefonszám, születési dátum vagy pontos idő formájában, esetleg máshogy jelennek meg előtted.

A számsorértelmezés könnyű út ahhoz, hogy angyali üzeneteket kapjunk, mert a világon mindenféle számokba botlunk. Ha találkozol egy számsorral – különösen, ha rövid időn belül többször –, csapd föl a könyvet! Vidd magaddal és használd bármikor, hogy befogadhasd e csodás lények útmutató, gyógyító energiáját!

DOREEN VIRTUE

Napi útmutatás az angyalodtól

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Minden reggel válassz ki egy lapot, és tartsd magadnál. Az angyalok még aznap eljuttatják hozzád a tökéletes választ a kérdéseidre, felébresztik benned a pozitív szándékot, segítenek a gyógyulásban és vágyaid megvalósításában.

DOREEN VIRTUE

Életcélok

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Ha ismered a célodat, az életed harmonikus és gazdag lesz a szó legtágabb értelmében. Doreen Virtue kártyái pontos és megbízható útmutatást adnak, hogy fölfedezhesd hivatásbeli és spirituális utadat az angyalok segítségével.

DOREEN VIRTUE

Felemelkedett mesterek

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Ismerd meg a különböző kultúrákból származó istenségek, szellemi tanítók útmutatásait. Ezek a mesterek segíthetnek megérteni életcélodat, erőt gyűjteni a jelentős lépések előtt, és megerősíteni különleges képességeidet.

A pakli 44 különböző kultúrából származó férfi- és női istenséget, szellemi tanítót ábrázoló gyönyörű festményt tartalmaz, ezek a mesterek segíthetnek megérteni életcélodat, erőt gyűjteni a jelentős lépések előtt, és megerősíteni különleges képességeidet.

DOREEN VIRTUE

Angyaltarot

Kártyacsomag útmutató kiskönyvvel

78 kártyalap
Keresd a weboldalunkon!
www.edesviz.hu

A pozitív szemléletű, szeretetteljes kártya – angyalok, arkangyalok, tündérek és sellők ábrázolásával – ösztönző útmutatással szolgál mindannyiunk számára akár mindennapjaink során, akár életünk nagy fordulópontjainál.

A tarot régóta nagy tiszteletnek örvendő jóslási módszer, amely részletes és pontos olvasatot tesz lehetővé. Doreen Virtue és Radleigh Valentine megalkották az első olyan tarot-kártyát, amely teljes mértékben pozitív szemléletű, szeretetteljes és méltó a bizalmunkra. A lapokon szereplő összes üzenet – ahogyan Steve A. Roberts képei is – pozitív és szépséges, miközben a kártyacsomag őrzi a hagyományos tarot-kártyák varázslatos hatékonyságát. Az útmutató könyvecske elmagyarázza a pontos olvasathoz vezető lépéseket, és bővebben kifejti az egyes lapok jelentését.

DOREEN VIRTUE

A szerelem angyalai

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Lobbantsd lángra a szerelmet a szerelem angyalai segítségével! Kérj útmutatást párkapcsolati kérdésekben a kerubok e különleges csoportjától, hiszen ők segíthetnek a helyes út kiválasztásában.

Ezek a jóskártyák segítenek, hogy könnyen kapcsolatba lépj az angyalokkal, hogy megválaszolják a szerelmi életeddel kapcsolatos kérdéseket önmagad és mások számára. Mint minden jóskártya esetén, ezzel a paklival sem tudsz hibázni.

DOREEN VIRTUE

Mágikus unikornisok

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Lobbantsd lángra a szerelmet a szerelem angyalai segítségével! Kérj útmutatást párkapcsolati kérdésekben a kerubok e különleges csoportjától, hiszen ők segíthetnek a helyes út kiválasztásában.

A Mágikus unikornisok jóskártyacsomag tanácsokkal lát el jelenlegi életviteleddel, jövőddel és spirituális utaddal kapcsolatosan. Az unikornisok rendelkeznek a legtisztább energiával az elementálok birodalmában, ez a tisztaság az oka többek között annak is, hogy miért szeretik őket ennyire a gyermekek, és miért bíznak meg bennük. Doreen Virtue legújabb kártyacsomagjának egyes üzeneteit és képeit kristály- és indigógyermekek sugallták, ebben is rejlik ennek a jóskártyának a különleges ereje.

DOREEN VIRTUE

Gyógyítás tündérekkel

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

A tündérek a Földanya sejtelmes, de nagyon is valóságos őrangyalai. Ők gondoskodnak a természet, az állatok és a növények egészségéről és biztonságáról, azonban egyre nagyobb szükségük van ránk, emberekre. A Gyógyítás tündérekkel Doreen személyes története arról, hogyan segítettek neki a tündérek megküzdeni egy fájdalmas válással, majd újjászületni és rátalálni az igazi, spirituális szerelemre.

DOREEN VIRTUE

A tündérek mágikus üzenetei

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Ez a mágikus üzeneteket közvetítő jóskártya-csomag egyaránt alkalmas kezdők és tapasztaltabb jóskártyahasználók számára is. A tündérek kedves természeti angyalok, akik nagyon közel állnak a földhöz, és ezért kiválóan gyógyítanak, és segítenek az olyan mindennapi aggodalmak esetén, amelyek a kapcsolatokra, az egészségre és a pénzügyekre vonatkoznak. Minden egyes lapon egy káprázatos tündérfestmény és egy neked szóló üzenet vagy válasz szerepel. Minden festmény és üzenet szólhat gyerekekhez és felnőttekhez egyaránt.

DOREEN VIRTUE

Istennők jóskártya

44 kártyalap
Keresd a weboldalunkon!
www.edesviz.hu

A jóskártya ősi, jól bevált mágikus eszköz, amely bepillantást nyújt a jövőbe. Az istennők a spiritualitás és a vallás egy ősi arcát képviselik, amely a Teremtő női természetét testesíti meg. Ha együttműködsz az istennőkkel – származzanak akár az ősi, akár a modern kultúrából vagy vallásból, legyen az görög, római, egyiptomi, maja, afrikai, keresztény, hindu vagy buddhista –, meggyógyíthatod és megerősítheted benső, női bölcsességedet, amely minden nő és férfi sajátja. Használd a kártyákat rendszere¬sen, így intuíciód felébred, s ezzel intenzívebb lelki életet kezdesz élni.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu

00-36-1-320-3642
www.edesviz.hu

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ MAGAZIN
EZOTÉRIA • SPIRITUALITÁS • ÉLETMÓD

Interjúk a szerzőkkel, érdekességek a könyvtémákról csak nálunk!

www.edesviz.hu